
Αριθ. 1129856/1201 /0006Α (1) 

Αναστολή χρόνου έναρξης λειτουργίας της ΔΟΥ Λιτοχώ- 
ρου. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: α) του άρθρου 32 του Ν. 1828/89 
«Αναμόρφωση Φορολογίας Εισοδήματος και άλλες διατά¬ 
ξεις» (ΦΕΚ 2Α) και 

β) του Π.Δ/τος 551/88 «Οργανισμός Νομαρχιών - Ορ¬ 
γάνωση Οικονομικών Υπηρεσιών» (ΦΕΚ 259/Α). 

2. Την αριθ. 1139772/1076/0006Α/11.11.93 (ΦΕΚ 
851 /Β) απόφασή μας, με την οποία παρατάθηκε ο χρόνος 
έναρξης λειτουργίας της ΔΟΥ Λιτοχώρου μέχρι 

31.12.94. 

3. Την ανάγκη αναστολής του χρόνου έναρξης λειτουρ¬ 
γίας ορισμένων Υπηρεσιών, λόγω αντικειμενικών δυσχε- 
ρειών, αποφασίζουμε: 

1. Αναστέλλουμε την έναρξη λειτουργίας της Δημόσιας 
Οικονομικής Υπηρεσίας (ΔΟΥ) Λιτοχώρου μέχρι 

31.12.95. 

2. Οι αρμοδιότητες της ανωτέρω Υπηρεσίας θα εξακο¬ 
λουθήσουν να ασκούνται μέχρι 31.12.95 από τη Β' ΔΟΥ 
Κατερίνης. 

3. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1129854/1199/0006Α (2) 

Μεταβολή της καθ’ ύλην αρμοδιότητας των Δ.Ο.Υ. Ύδρας 
και Νεάπολης Λακωνίας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: α) του άρθρου 32 του Ν. 1828/89 (ΦΕΚ 

2/Α) «Αναμόφωση Φορολογίας Εισοδήματος και άλλες 
διατάξεις» και 

β) του άρθρου 5 παρ. 5 του Π.Δ. 551 /88 «Οργανισμός 
Νομαρχιών (Οργάνωση Οικονομικών Υπηρεσιών)» (ΦΕΚ 
'-259/Α). 

2. Την αριθ. 1139771/1077/0006Α/11.11.93 από¬ 
φασή μας, με την οποία περιορίστηκε μέχρι 31.12.1994 η 
καθ’ ύλην αρμοδιότητα των Δ.Ο. Υ. Ύδρας, Δεσκάτης και 
Νεάπολης Λακωνίας. 

3. Την αδυναμία άσκησης από 1.1.1995 των αρμοδιοτή¬ 
των, που καθορίζονται από τις διατάξεις με στοιχεία α' και 
β' της παραγράφου 1 του άρθρου 5 του Π.Δ/τος 551/88 
στις Δ.Ο.Υ. Ύδρας και Νεάπολης Λακωνίας, αποφασί¬ 
ζουμε: 

1. Ορίζουμε, όπως, η καθ’ ύλη αρμοδιότητα των Δ.Ο.Υ. 
Ύδρας και Νεάπολης Λακωνίας, περιοριστεί στην οριζό¬ 
μενη από τις διατάξεις των παραγράφων 1 με στοιχεία υ, δ, 
ε και 2 του άρθρου 5 του Π.Δ/τος 551/88 μέχρι 
31.12.1995. 

2. Τις αρμοδιότητες των διατάξεων με στοιχεία α' και β' 
της παραγράφου 1 του άρθρου 5 του Π.Δ/τος 551/88, 
εξακολουθούν να ασκούν οι μέχρι 31.3.89 αρμόδιες 
Δ.Ο.Υ., για το χρονικό διάστημα της προηγούμενης παρα¬ 
γράφου. 

3. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1129855/1200/0006Α (3) 

Έναρξη λειτουργίας των Τοπικών Γραφείων Τυμπακίου 
και Καστελιού Πεδιάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 32 του Ν. 1828/89 
«Αναμόρφωση Φορολογίας Εισοδήματος και άλλες διατά¬ 
ξεις» (ΦΕΚ 2/Α’) και 

β) του Π.Δ/τος 39/1993 «Αντικατάσταση διατάξεων του 
Π.Δ. 551 /88 Οργανισμός Νομαρχιών - Οργάνωση Οικονο¬ 
μικών Υπηρεσιών» (ΦΕΚ 14/Α). 

2. Την αριθ. 1140496/1090/0006Α/15.11.93 (ΦΕΚ 
857/Β) απόφασή μας «Έναρξη λειτουργίας των Τοπικών 
Γραφείων Τυμπακίου και Καστελιού Πεδιάδας». 

3. Την ανάγκη αναστολής του χρόνου έναρξης λειτουρ¬ 
γίας των Τοπικών Γραφείων Τυμπακίου και Καστελιού Πε- 
διάδος Κρήτης, λόγω αντικειμενικών δυσχερειών, αποφα¬ 
σίζουμε: 

1. Ορίζουμε ως χρόνο έναρξης λειτουργίας των Τοπικών 
Γ ραφείων Τ υμπακίου και Καστελιού Πεδιάδας την 1.1.96. 

2. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 80289 (4) 

Τροποποίηση και συμπλήρωση της 80407/13.9.89 από¬ 
φασης Υπουργού Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985). 

2. Τις διατάξεις του άρθρου 1 του Π.Δ. 369/1989 (ΦΕΚ 
164/Α/89) «Οργάνωση των Υπηρεσιών Εργασίας των Νο¬ 
μαρχών». 

3. Τις διατάξεις του Π.Δ: 436/1991 «Τροποποίηση και 
συμπλήρωση των Προεδρικών Διαταγμάτων», 368/1989 
«Οργανισμός Υπουργείου Εργασίας» (163/Α) και 369/ 
1989 «Οργάνωση των Υπηρεσιών Εργασίας των Νομαρ¬ 
χιών». 

4. Τις διατάξεις του Ν. 2218/94, όπως συμπληρώθηκαν 
με τις διατάξεις του Νόμου 2240/1994 «Συμπλήρωση δια¬ 
τάξεων για τη Νομαρχιακή Αυτοδιοίκηση και άλλες διατά¬ 
ξεις». 

5. Το αρ. 49125/19.10.94 έγγραφο του Υπουργείου 
Εργασίας, αποφασίζουμε: 

Ανακαθορίζουμε την κατά τόπο αρμοδιότητα των Υποδ/ 
νσεων και των Τοπικών Τμημάτων Επιθ/σης Εργασίας, κα¬ 
θώς και των Κέντρων Πρόληψης και Επαγγελματικού Κιν¬ 
δύνου (ΚΕΠΕΚ) του Νομού Αττικής, ως εξής: 

α) Νομαρχία Αθηνών 

1. Υποδ/νση Επιθ/σης Εργασίας Ανατολικού Τομέα 
Αθηνών, με κατά τόπον αρμοδιότητα την περιοχή Δήμου 
Αθηναίων που περικλείεται μεταξύ των οδών Χαμοστέρ¬ 
νας, των Λόφων Φιλοππάπου και Ακροπόλεως, των οδών 
Ανεξαρτησίας, Αιόλου, Πατησίων, Φαναριωτών από Λ. 
Αλεξάνδρας, Περιφερειακός Λυκαβηττού (Παλλιγενε- 
σίας), Αναπήρων Πολέμου, Σουηδίας, Γενναδίου, Β. Σο¬ 
φίας, Παπαδιαμαντοπούλου, όρια Τμήματος Επιθ/σης Ερ¬ 
γασίας Παγκρατίου, όρια Τμήματος Επιθ/σης Εργασίας 
Αγ. Παρασκευής (Ελληνορώσων), Ανδριανίου, Μουσσών, 
όρια Τμήματος Επιθ/σης Εργασίας Κηφισιάς, Πολύγωνο, 
Περιφερειακός Ευελπίδων, Μουστοξύδη, Μπούσμπου, Λ. 
Αλεξάνδρας και Φαναριωτών και μέχρι των ορίων των Τμη¬ 
μάτων Επιθ/σης Εργασίας Δυτικού Τομέα Αθηνών, Ν. Φι¬ 
λαδέλφειας, Αγ. Παρασκευής, Παγκρατίου, Δάφνης, Καλ¬ 
λιθέας και Βοτανικού. 

2. Υποδ/νση Επιθ/σης Εργασίας Δυτικού Τομέα Αθη¬ 
νών, με κατά τόπον αρμοδιότητα την περιοχή Δήμου Αθη¬ 
ναίων, που περικλείεται μεταξύ των οδών Αχιλλέως, Αγ. 
Ασωμάτων, Θερμοπυλών, Ερμού, Αιόλου, Πατησίων, Ια- 
κωβάτων, Νιρβάνα, Τρεις Γέφυρες, Λιοσίων, Πλ. Αττικής, 
Δομοκού, Δεληγιάννη, Πλ. Καραϊσκάκη, Αχιλλέως, Κων/ 
πόλεως, Σταθμού Λαρίσης, Λ. Κηφισσού, Πάππου, Αντι¬ 
γόνης, Μαρκόνι, μέχρι των ορίων των Τμημάτων Επιθ/σης 
Εργασίας Βοτανικού, Ν. Φιλαδέλφειας και Ανατολικού Το¬ 
μέα Αθηνών, Αιγάλεω, Περιστεριού και Δυτικού Τομέα 
Αθηνών. 

3. Τμήμα Επιθεώρησης Εργασίας Βοτανικού, με κατά 
τόπον αρμοδιότητα το Δήμο Ταύρου και την περιοχή του 
Δήμου Αθηναίων που περικλείεται μεταξύ των οδών Χα¬ 
μοστέρνας, των Λόφων Φιλοππάπου και Ακροπδλεως, 
των οδών Ανεξαρτησίας, Αιόλου, Ερμού, Αγ. Ασωμάτων, 
Θερμοπυλών, Αχιλλέως, Κων/πόλεως και Αγ. 'Αννης, Ιε¬ 
ρός Οδού, μέχρι των ορίων των Τμημάτων Επιθ/σης Εργα¬ 
σίας Αιγάλεω, Αγ. Ιωάννη Ρέντη, Καλλιθέας, Ανατολ. Το¬ 
μέα Αθηνών, Δυτ. Τομέα Αθηνών. 

4. Τμήμα Επιθ/σης Εργασίας Δάφνης, με κατά τόπον 
αρμοδιότητα τους Δήμους Αγ. Δημητρίου, Δάφνης, Ηλιου¬ 
πόλεως και Υμηττού ως και την περιφέρεια του Δήμου 
Αθηναίων, που περικλείεται ανατολικά της Λεωφ. Συγ- 
γρού (από τα όρια του Τμ. Επιθ. Εργασίας Καλλιθέας), των 
οδών Αθ. Διάκου, Αναπαύσεως, Ηλιουπόλεως και Υμητ¬ 
τού, μέχρι των ορίων του Τμ. Επιθ. Εργασίας Παγκρα¬ 
τίου. 

5. Τμήμα Επιθ/σης Εργασίας Ν. Φιλαδέλφειας, με κατά 
τόπον αρμοδιότητα τους δήμους Ν. Φιλαδέλφειας, Γαλα- 
τσίου, Ν. Χαλκηδόνας και την περιοχή του Δήμου Αθη¬ 
ναίων, που περικλείεται βόρεια των οδών Πολυδώρου, Αν- 
δρεοπούλου, Γαλατσίου, Πατησίων, Ιακωβάτων, Νιρβάνα 
μέχρι Τρεις Γέφυρες. 

6. Τμήμα Επιθ. Εργασίας Παγκρατίου, με κατά τόπον 
αρμοδιότητα τους Δήμους Βύρωνα, Ζωγράφου και Καισα- 
ριανής ως και την περιφέρεια του Δήμου Αθηναίων, που 
περικλείεται ανατολικά των οδών Υμηττού (από τα όρια 
του Τμήματος Επιθεώρησης Εργασίας - Δάφνης), Ηλιου¬ 
πόλεως, Αναπαύσεως, Ιλισσού, Βασ. Κωνσταντίνου και 
Παπαδιαμαντοπούλου μέχρι τα όρια του Τμήματος Επιθε¬ 
ώρησης Εργασίας Αγίας Παρασκευής. 

7. Τμήμα Επιθ/σης Εργασίας Γλυφάδας, με κατά τόπον 
αρμοδιότητα την περιοχή των Δήμων Γλυφάδας, Αργυρου¬ 
πόλεως, Ελληνικού και Αλίμου. 

8. Τμήμα Επιθ/σης Εργασίας Καλλιθέας, με κατά τόπον 
αρμοδιότητα την περιοχή των Δήμων Καλλιθέας, Ν. Σμύρ¬ 
νης, Π. Φαλήρου, Μοσχάτου. 

9. Τμήμα Επιθ/σης Εργασίας Αιγάλεω με κατά τόπο αρ¬ 
μοδιότητα την περιοχή των Δήμων Αιγάλεω, Χαϊδαρίου, 
Αγ. Βαρβάρας. 

10. Τμήμα Επιθ/σης Εργασίας Αγ. Αναργύρων, με κατά 
τόπον αρμοδιότητα την περιοχή των Δήμων Αγ. Αναργύ¬ 
ρων, Ν. Λιοσίων, Καματερού, Πετρούπολης. 

11. Τμήμα Επιθ/σης Εργασίας Ν. Ιωνίας, με κατά τόπον 
αρμοδιότητα την περιοχή των Δήμων Ν. Ιωνίας, Μεταμόρ¬ 
φωσης, Ηρακλείου, Πεύκης και Κοινότητα Λυκόβρυσης. 

12. Τμήμα Επιθ/σης Εργασίας Περιστεριού με κατά τό¬ 
πον αρμοδιότητα το Δήμο Περιστεριού. 

13. Τμήμα Επιθ/σης Εργασίας Αγ. Παρασκευής, με 
κατά τόπον αρμοδιότητα την περιοχή των Δήμων Αγ. Πα¬ 
ρασκευής, Χαλανδρίου, Χολαργού, Παπάγου, Ν. Ψυχικού, 
Βριλησσίων, Μελισσίων και τις κοινότητες Ν. Πεντέλης και 
Πεντέλης. 

14. Τμήμα Επιθ/σης Εργασίας Κηφισιάς με κατά τόπον 
αρμοδιότητα την περιοχή των Δήμων Κηφισιάς, Αμαρου¬ 
σίου, Ν. Ερυθραίας, Ψυχικού, Φιλοθέης και την κοινότητα 
Εκάλης. 

15. Κέντρο Πρόληψης Επαγγελματικού Κινδύνου με 
κατά τόπον αρμοδιότητα την περιοχή των Δήμων της Νο¬ 
μαρχίας Αθηνών. 

β) Νομαρχία Πειραιώς 

1. Υποδ/νση Επιθ/σης Εργασίας Πειραιά, με κατά τό¬ 


πον αρμοδιότητα την περιοχή του Δήμου Πειραιά, Σπε¬ 
τσών και τις επαρχίες Τροιζηνίας, Ύδρας, Κυθήρων και 
Αίγινας. 

2. Τμήμα Επιθ/σης Εργασίας Αγ. Ιωάννη Ρέντη, με κατά 
τόπον αρμοδιότητα την περιοχή του Δήμου Αγ. Ιωάννη Ρέ¬ 
ντη. 

3. Τμήμα Επιθ/σης Εργασίας Κερατσινίου, με κατά τό¬ 
πον αρμοδιότητα την περιοχή των Δήμων Δραπετσώνας 
και Κερατσινίου. 

4. Τμήμα Επιθ/σης Εργασίας Περάματος, με κατά τό¬ 
πον αρμοδιότητα την περιοχή των Δήμων Περάματος και 
Σαλαμίνας και τις κοινότητες Αιαντίου, Σεληνίων, Αμπελα- 
κίων. 

5. Τμήμα Επιθ/σης Εργασίας Νίκαιας, με κατά τόπον 
αρμοδιότητα τους Δήμους Νίκαιας και Κορυδαλλού. 

θ. Κέντρο Πρόληψης Επαγγελματικού Κινδύνου, με 
κατά τόπον αρμοδιότητα την περιοχή των Δήμων της Νο¬ 
μαρχίας Πειραιώς. 

γ) Νομαρχία Ανατολικής Αττικής 

1. Τμήμα Επιθ/σης Εργασίας Κορωπίου, με κατά τόπον 

αρμοδιότητα τους Δήμους Κρωπίας, Μαοκόπουλου . Με- _, ι 

σογείων, Σπάτων, Παιανίας, Βάρης, Βούλας, Βουλιαγμέ- ) 
νης, Γέρακα, Παλλήνης και τις κοινότητες Ανθούσας, Αρ- 
τέμιδας, Ραφήνας, Γλυκών Νερών, Πικερμίου. 

2. Τμήμα Επιθ/σης Εργασίας Άνοιξης, με κατά τόπον 
αρμοδιότητα τους Δήμους Αυλώνος, Αχαρνών και θρακο- 
μακεδόνων, Μαραθώνος και τις κοινότητες Ανοίξεως, Αγ. 
Στεφάνου, Αφιδνών, Βαρνάβα, Γραμματικού, Διονύσου, 
Δροσιάς, Καλάμου, Καπανδριτίου, ΚρυονερΙου, Μαλακά- 
σας, Μαρκόπουλου, Ωρωπού, Ν. Παλάτια, Πολυδενδρίου, 
Σκάλας-Ωρωπού, Σταμάτας, Συκάμινων, Ωρωπού, Ροδο- 
πόλεως, Ν. Μάκρης. 

3. Τμήμα Επιθ/σης Εργασίας Λαυρίου, με κατά τόπον 
αρμοδιότητα τους Δήμους Λαυρεωτικής, Κερατέας και τις 
κοινότητες Καλυβιών - θωρικού, Αγ. Κων/νου, Κουβαρά, 
Παλαιός Φώκαιας, Αναβύσσου, Σαρωνίδας. 

4. Κέντρο Πρόληψης Επαγγελματικού Κινδύνου με 
κατά τόπον αρμοδιότητα την περιοχή των δήμων της Νο¬ 
μαρχίας Ανατολικής Αττικής. 

δ) Νομαρχία Δυτικής Αττικής 

1. Υποδ/νση Επιθ/σης Εργασίας Ελευσίνας με κατά τό¬ 
πον αρμοδιότητα την περιοχή των Δήμων Ελευσίνας, Βιλ- 
λίων-Ερυθρών, Μάνδρας, Ασπροπύργου, Άνω Λιοσίων, 
Ζεφυρίου και Φυλής και τις κοινότητες Μαγούλας, Οινόης 
της Επαρχίας Μεγαρίδος. 

2. Τμήμα Επιθ/σης Εργασίας Μεγάρων, με κατά τόπον 
αρμοδιότητα το Δήμο Μεγαρέων και την κοινότητα Ν. Πε- 
ράμου. 

3. Κέντρο Πρόληψης Επαγγελματικού Κινδύνου με 
κατά τόπον αρμοδιότητα την περιοχή των Δήμων της Νο¬ 
μαρχίας Δυτικής Αττικής. 

Κατά τα λοιπά ισχύει η 80407/89 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1994 

ο ΥΠΟΥΡΓΟΣ 

I. ΣΚΟΥΛΑΡΙΚΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Αριθ. Υ4α/9724 (5) 

Τροποποίηση και συμπλήρωση της Υ4α/οικ. 5961/ 
16.6.94 (ΦΕΚ 470/τ.Β’/94) απόφασης Υπουργού 
Υγείας, Πρόνοιας και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2194/94 (ΦΕΚ 34/ 
τ.Α'/94) «Αποκατάσταση του Εθνικού Συστήματος Υγείας 
και άλλες διατάξεις». 

2. Το άρθρο 29Α’ του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154/τ.Α792). 

3. Την αρ. ΔΥ3α/οικ. 370/94 (ΦΕΚ 550/Β794) από¬ 
φαση «περί ανάθεσης αρμοδιοτήτων στους Υφυπουργούς 
Υγείας, Πρόνοιας και Κοιν. Ασφαλίσεων Νικ. Φαρμάκη και 
Εμμ. Σκουλάκη». 

4. Το αρ. 8983/20.9.94 έγγραφο του ΓΝΝ Τρίπολης «Η 
ΕΥΑΓΓΕΛΙΣΤΡΙΑ». 

5. Το αρ. 2243/1.8.94 έγγραφο του ΓΝΝ Λειβαδιάς. 

6. Το αρ. 989/11.6.94 έγγραφο του ΓΝΝ Αμαλιάδας. 

7. Την αρ. 19/30.8.94 απόφαση ΔΣ του ΓΝΝ Βόλου. 

8. Το αρ. 2896/26.9.94 έγγραφο του ΝΓΝ Πρέβεζας. 

9. Το αρ. 3604/12.8.94 έγγραφο του ΝΓΝ Ρεθύμνης, 
αποφασίζουμε: 

1. Το Περιφερειακό Ιατρείο Αγίου Νικολάου που έχει 
υπαχθεί στην περιοχή ευθύνης του Κέντρου Υγείας Δημη- 
τσάνας, μεταφέρεται και προστίθεται στην περιοχή ευθύ¬ 
νης του Κέντρου Υγείας Άστρους, που έχει υπαχθεί στο 
Νομ. Γεν. Νοσ. Τρίπολης. 

2. Το Περιφερειακό Ιατρείο Αγίας Τριάδας που έχει 
υπαχθεί στην περιοχή ευθύνης του Κέντρου Υγείας Διστό¬ 
μου, μεταφέρεται και προστίθεται στην περιοχή, ευθύνης 
του Κέντρου Υγείας Αλιάρτου, το οποίο έχει υπαχθεί στο 
Νομ. Γεν. Νοσ. Λιβαδειάς. 

3. Το Περιφερειακό Ιατρείο Ορχομενού, που έχει υπα¬ 
χθεί στην περιοχή ευθύνης του Κέντρου Υγείας Αλιάρτου, 
μεταφέρεται και προστίθεται στην περιοχή ευθύνης του 
Κέντρου Υγείας Διστόμου, το οποίο έχει ενταχθεί στο 
Νομ. Γεν. Νοσ. Λιβαδειάς. 

4. Τα Περιφερειακά Ιατρεία Πλαταιών και Καπαρελίου, 
που έχουν υπαχθεί στο Κέντρο Υγείας Αλιάρτου του Νομ. 
Γεν. Νοσ. Λιβαδειάς, μεταφέρονται και προστίθενται στην 
περιοχή ευθύνης του Κέντρου Υγείας Σχηματαρίου που 
έχει υπαχθεί στο Νομ. Γεν. Νοσ. Θήβας. 

5. Το Περιφερειακό Ιατρείο Κούμανου υπάγεται στην 
περιοχή ευθύνης του Κέντρου Υγείας Σιμόπουλου του 
Νομ. Γεν. Νοσ. Αμαλιάδας. 

6. Το περιφερειακό Ιατρείο Νέας Αγχιάλου, που έχει 
υπαχθεί στην περιοχή ευθύνης του Κέντρου Υγείας Βελε- 
στίνου, μεταφέρεται και προστίθεται στην περιοχή ευθύ¬ 
νης του Κέντρου Υγείας Αλμυρού του Νομ. Γεν. Νοσ. Βό¬ 
λου. 

7. Το Περιφερειακό Ιατρείο Νέας Σινώπης υπάγεται 
στην περιοχή ευθύνης του Κέντρου Υγείας θεσπρωτικού, 
το οποίο έχει ενταχθεί στο Νομ. Γεν. Νοσ. Πρέβεζας. 

8. Τα Περιφερειακά Ιατρεία (Π.Τ.) Ανωγείων, Ζωνιανών 
και Λιβαδίων, τα οποία έχουν υπαχθεί στο Κέντρο Υγείας 
Περάματος, καθώς και το Περιφερειακό Ιατρείο Γωνιών 
Μαλεβιζίου, που έχει υπαχθεί στο Κ.Υ. Αγίας Βαρβάρας, 
μεταφέρονται και υπάγονται στο Κέντρο Υγείας Ανωγείων 
του Νομ. Γεν. Νοσ. Ρεθύμνης. 


Από την εφαρμογή της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1994 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-4- 

Αριθ. Δ3/Φ5/24060 (6) 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Λάρισας της κοι¬ 
νότητας Αιγάνης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991 και το άρθρο 19 
του Νόμου 2081/1992. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την κοινή απόφαση των Υπουργών Οικονομικών και 

Βιομηχανίας, Ενέργειας και Τεχνολογίας, με αριθ. 
1082837/6679/0010/6.11.1990 (ΦΕΚ 

681/Δ/5.12.1990). 

5. Την απόφαση του Υπουργού Βιομηχανίας, Ενέργειας 
και Τεχνολογίας με αριθ. 33315/Φ5/13.11.1991 (ΦΕΚ 
974/Β/27.11.1991) περί εγκατάστασης και διαδρομής 
του αγωγού Φ.Α. στο Νομό Λάρισας, αποφασίζουμε: 

α. Τροποποιούμε μερικώς την απόφαση του Υπουργού 
Βιομηχανίας, Ενέργειας και Τεχνολογίας με αριθ. 33315/ 
13.11.1991 (ΦΕΚ 974/Β/27.11.1991) περί εγκατάστα¬ 
σης και διαδρομής του αγωγού Φυσικού Αερίου στο Νομό 
Λάρισας και ορίζουμε τη νέα διαδρομή του αγωγού Φυσι¬ 
κού Αερίου στην περιοχή της κοινότητας Αιγάνης του Νο¬ 
μού Λάρισας, όπως (ραίνεται πλέον αυτή στα συνημμένα 
στην παρούσα με συνεχή γραμμή κόκκινου χρώματος νέα 
κτηματολογικά διαγράμματα, υπό κλίμακα 1:1000 που 
έχουν συνταχθεί στις 17.10.1994 και από τον Αγρ. Τοπο¬ 
γράφο Μηχανικό Λάμπρο Κοτσώνη, σχέδιο Νο 5101 -150- 
416-10-02-0, Αναθ. 2 (φύλλο 17 από 43), εκτός από τις 
εκτάσεις που αφορούν ιδιωτικά δάση ή δάση ανήκοντα σε 
πάσης φύσεως Νομικά Πρόσωπα, οι οποίες ήδη έχουν κη¬ 
ρυχθεί σε αναγκαστική απαλλοτρίωση με την κοινή από¬ 
φαση των Υπουργών Οικονομικών και Βιομηχανίας, Ενέρ¬ 
γειας και Τεχνολογίας, με αριθ. 1082837/6679/0010/ 
6.11.1990 (ΦΕΚ 681/Δ/5.12.90). 

β. Ιδιοκτήτες ή νομείς και κάτοχοι από οποιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων οηραγγών, στο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΠΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας, καθώς και την επιστασία για τη συντήρησή του. 

γ. Επίσης σε ζώνη έκτασης τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού, όπως φαίνεται και αυτή (ζώνη) στα παραπάνω 
κτηματολογικά διαγράμματα και λόγω της επιβαλλόμενης 
συνεχούς και ακώλυτης επιθεώρησης, επιστασίας, ελέγ- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8267 


χου ασφαλείας, περιοδικής συντήρησης και επισκευής 
του παραπάνω αγωγού, απαγορεύεται «η κατασκευή κάθε 
είδους υπογείων εγκαταστάσεων, η τοποθέτηση παράλ¬ 
ληλα ή κάθετα κάθε είδους σωληνώσεων, οι οποίες απαι¬ 
τούν εκσκαφή πάνω από 0,50 μ., η ανόρυξη φρεάτων ή τά¬ 
φρων, η δημιουργία νέων αγροτικών ιδιωτικών οδών, η φύ¬ 
τευση δένδρων των οποίων το ριζικό σύστημα εισχωρεί σε 
βάθος μεγαλύτερο των 0,60 μ., καθώς και η αλλοίωση της 
μορφολογίας της επιφάνειας του εδάφους με οποιονδή- 
ποτε τρόπο». 

δ. Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

Ο ΥΠΟΥΡΓΟΣ 

ΚΟΣΤΑΣ ΣΗΜΙΤΗΣ 
' -♦- 

Αριθ. οικ. 17917 (7) 

Χορήγηση άδειας ασκήσεως επαγγέλματος Κοινωνικού 

Λειτουργού στην Πανάγου Αιμιλία του Νικολάου. 

Ο ΝΟΜΑΡΧΗΣ ΑΘΗΝΩΝ 

Με την αριθ. οικ. 17803/18.11.1994 απόφαση του Νο¬ 
μάρχη Αθηνών, χορηγήθηκε στην Πανάγου Αιμιλία του Νι¬ 
κολάου άδεια άσκησης επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

Με εντολή Νομάρχη 
Ο Διευθυντής κ.α.α. 
θ. ΜΠΑΡΚΑΣ 

-♦- 

Αριθ. ΕΣ 32552 (8) 

Συμπλήρωση της 16468/22.5.86 απόφασης του Υπουρ¬ 
γού Εσωτερικών, όπως αυτή μεταγενέστερα τροποποι¬ 
ήθηκε. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 260 του Δ.Κ.Κ. 
(Π.Δ. 323/89). 

2. Την απόφαση του Υπουργού Εσωτερικών αριθμ. 
25027/9.4.1984 (ΦΕΚ 244/19.4.84 τ-Β’). 

3. Το Π.Δ. 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες» (ΦΕΚ 118 Α'/ 
10.5.1989). 

4. Την αριθμ. 298/1994 απόφαση του Δημοτικού Συμ¬ 
βουλίου του Δήμου Ιωαννιτών, αποφασίζουμε: 

Τροποποιούμε την παρ. 7 της 16468/22.5.86 απόφα¬ 
σης του Υπουργού Εσωτερικών, όπως αυτή μεταγενέ¬ 
στερα τροποποιήθηκε, ως εξής: 

Ο Δήμος διαθέτει στην επιχείρηση το χρηματικό ποσό 
των 630.000.000 δρχ., ως ίδια συμμετοχή στο αρχικό κε¬ 
φάλαιό της. 

Κάλυψης δαπάνης: (άρθρο 27 Ν. 2081/92). 


Με την παρούσα κανονιστική πράξη, ο Δήμος Ιωαννιτών 
επιβαρύνεται εφάπαξ με το ποσό των 100.00.000 δρχ. 

Κατά τα λοιπά ισχύει η προηγούμενη απόφαση όπως 
έχει τροποποιηθεί μεταγενέστερα. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ιωάννινα, 17 Νοεμβρίου 1994 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 

-♦- 

Αριθ. 17269 (9) 

Διενέργεια εκούσιου αναδασμού αγροκτήματος Αγίου Γε- 
ωργίου Καρδίτσης. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Νόμου 674/77 «περί αναδασμού 
της γης και μεγεθύνσεως των γεωργικών εκμ/σεων και 
άλλων τινων διατάξεων». 

2) Την 4355/24.3.1994 απόφασή μας «περί κηρύξεως 
της περιοχής του αγροκτήματος Αγίου Γεωργίου υπό 
εκούσιο αναδασμό». 

3) Εισήγηση της Δ/νσης Γεωργίας της Νομαρχίας Καρ- 
δίτσης, αποφασίζουμε: 

Εγκρίνουμε να γίνει εκούσιος αναδασμός στην περιοχή 
του αγροκτήματος Αγίου Γεωργίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Νοεμβρίου 1994 

Ο Νομάρχης 
ΣΤΕΡΓ. ΚΑΤΣΑΝΙΔΗΣ 

-♦- 

Αριθ. 15907 (10) 

Μεταβίβαση κοινοχρήστων εκτάσεων στην κοινότητα 
Βαμβακιάς Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 και 5 του Ν. 3200/55 
«περί διοικητικής αποκεντρώσεως» όπως συμπληρώθη¬ 
καν με τις διατάξεις των άρθρων 1 και 4 του Ν.Δ. 532/70 
«περί συμπληρώσεως των διατάξεων περί διοικητικής 
αποκεντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γ εωργίας» όπως αυτό τροποποιήθηκε με 
το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θε¬ 
μάτων Γεωργίας Συμβουλίων». 

4) Τις διατάξεις του άρθρου 164 του Αγροτικού Κώδικα. 

5) Τα κτηματολογικά στοιχεία, της οριστικής διανομής 
και ρυμοτομίας του συνοικισμού Βαμβακιάς έτους 1974. 

6) Το υπ’ αριθμ. 1266/19.10.94 έγγραφο της κοινότη¬ 
τας Βαμβακιάς, με το οποίο ζητάει τη μεταβίβαση, κατά 
πλήρη νομή, χρήση και κυριότητα όλων των κοινοχρήστων 
εκτάσεων του συνοικισμού, αποφασίζουμε: 

Μεταβιβάζουμε κατά πλήρη νομή χρήση και κυριότητα. 

στην Κοινότητα Βαμβακιάς, χωρίς την υποχρέωση κατα¬ 
βολής τιμήματος, τις κατωτέρω κοινόχρηστες εκτάσεις 
.του συνοικισμού Βαμβακιάς. 

1) Υπ’ αριθ. 23 τεμάχιο Ο.Τ. 2 έκταση 82 τ.μ. Δρόμος - 
τσιμενταύλακας. 

2) Υπ’ αριθ. 32 τεμάχιο Ο.Τ. 4 έκταση 18 τ.μ. Δρόμος - 
τσιμενταύλακας. 

3) Υπ’ αριθ. 33 τεμάχιο Ο.Τ. 5 έκταση 183 τ.μ. Πάρκο. 

4) Υπ’ αριθ. 107 τεμάχιο Ο.Τ. 12 έκταση 3595 τ.μ. Νε¬ 
κροταφείο. 

5) Υπ’ αριθ. 113 τεμάχιο Ο.Τ. 13 έκταση 176 τ.μ. 
Πάρκο. 

6) Υπ’ αριθ. 137 τεμάχιο Ο.Τ. 14 έκταση 210 τ.μ. Δρό¬ 
μος - τσιμενταύλακα. 

7) Υπ’ αριθ. 145 τεμάχιο Ο.Τ. 15 έκταση 328 τ.μ. Δρό¬ 
μος. 

8) Υπ’ αριθ. 156 τεμάχιο Ο.Τ. 15 έκταση 81 τ.μ. Δρό¬ 
μος. 

9) Υπ’ αριθ. 158 τεμάχιο Ο.Τ. 15 έκταση 72 τ.μ. Δρό¬ 
μος. 

10) Υπ’ αριθ. 170 τεμάχιο Ο.Τ. 17 έκταση 162 τ.μ. 
Ηρώον. 

11) Υπ’ αριθ. 172 τεμάχιο Ο.Τ. 19 έκταση 71 τ.μ. 
Πάρκο. 

12) Υπ’ αριθ. 229 τεμάχιο Ο.Τ. 29 έκταση 161 τ.μ. Δρό¬ 
μος. 

13) Υπ’ αριθ. 236 τεμάχιο Ο.Τ. 29 έκταση 195 τ.μ. Δρό¬ 
μος - τσιμενταύλακα. 

14) Υπ’ αριθ. 245 τεμάχιο Ο.Τ. 29 έκταση 112 τ.μ. Χάν¬ 
δακας. 

15) Υπ' αριθ. 249 τεμάχιο Ο.Τ. 30 έκταση 184 τ.μ. 
Πάρκο. 

16) Υπ’ αριθ. 250 τεμάχιο Ο.Τ. 31 έκταση 113 τ.μ. 
Πάρκο. 

17) Υπ’ αριθ. 255 τεμάχιο Ο.Τ. 32 έκταση 239 τ.μ. Δρό¬ 
μος. 

18) Υπ’ αριθ. 264 τεμάχιο Ο.Τ. 32 έκταση 300 τ.μ. Δρό¬ 
μος. 

19) Υπ’ αριθ. 292 τεμάχιο Ο.Τ. 36 έκταση 166 τ.μ. 
Πάρκο. 

20) Υπ’ αριθ. 293 τεμάχιο Ο.Τ. 37 έκταση 220 τ.μ. Δρό¬ 
μος - τσιμενταύλακας. 

21) Υπ’ αριθ. 312 τεμάχιο Ο.Τ. 37 έκταση 160 τ.μ. 
Πάρκο. 

22) Υπ’ αριθ. 323 τεμάχιο Ο.Τ. 39 έκταση 360 τ.μ. Δρό¬ 
μος - τσιμενταύλακας. 

23) Υπ’ αριθ. 330 τεμάχιο Ο.Τ. 40 έκταση 164 τ.μ. 
Πάρκο. 

24) Υπ’ αριθ. 334 τεμάχιο Ο.Τ. 41 έκταση 150 τ.μ. Δρό¬ 
μος. 

25) Υπ’ αριθ. 344 τεμάχιο Ο.Τ. 42 έκταση 111 τ.μ. Δρό¬ 
μος. 

26) Υπ’ αριθ. 367 τεμάχιο Ο.Τ. 45 έκταση 4712 τ.μ. 
Ρεύμα. 

27) Υπ’ αριθ. 387 τεμάχιο Ο.Τ. 47 έκταση 21047 τ.μ. 
Γ υμναστήριο. 

28) Υπ’ αριθ. 423 τεμάχιο Ο.Τ. 12 έκταση 127 τ.μ. Δρό¬ 
μος. 

29) Υπ’ αριθ. 424 τεμάχιο Ο.Τ. 29 έκταση 110 τ.μ. Δρό¬ 
μος. 

30) Υπ’ αριθ. 425 τεμάχιο Ο.Τ. 42 έκταση 150 τ.μ. 
Πάρκο. 


31) Υπ’ αριθ. 426 τεμάχιο Ο.Τ. 46 έκταση 194 τ.μ. 
Πάρκο. 

32) Υπ’ αριθ. 24 τεμάχιο Ο.Τ. 3 έκταση 480 τ.μ. Πάρκο. 

33) Υπ’ αριθ. 96 τεμάχιο Ο.Τ. 11 έκταση 360 τ.μ. 
Πάρκο. 

34) Υπ’ αριθ. 253 τεμάχιο Ο.Τ. 32 έκταση 1153 τ.μ. Κέ¬ 
ντρο Νεότητος. 

35) Υπ’ αριθ. 175 τεμάχιο Ο.Τ. 20 έκταση 916 τ.μ. Κοι¬ 
νοτικό κατάστημα. 

36) Δρόμοι αποτμήσεις και πρασιαί 108168. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Οκτωβρίου 1994 

Ο Νομάρχης 
ΧΡ. ΣΑΛΑΛΕΣ 

-♦- 

Αριθ. 7358 (11) 

Σύσταση ΤΟΕΒ Διποτάμου Ν. Τρικάλων και έγκριση κατα¬ 
στατικού αυτού. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

α. Τις διατάξεις του Ν.Δ. 3881/1958 «Περί έργων Εγ¬ 
γείων Βελτιώσεων» και των εκτελεστικών αυτού διαταγ¬ 
μάτων. 

β. Τις διατάξεις του Ν.Δ. 1218/1972 «Περί αντικατα- 
στάσεως και καταργήσεως διατάξεων τινων του Ν.Δ. 
3881/1958». 

γ. Τις διατάξεις του Ν.Δ. 1277/1972 «Περί τροποποιή- 
σεως και συμπληρώσεως του Ν.Δ. 3881/1958». 

δ. Τις διατάξεις του από 13.9.59 Β.Δ. «Περί Οργανι¬ 
σμών Εγγείων Βελτιώσεων». 

ε. Το άρθρο 7 του Ν. 2040/1952 «Περί ρύθμισης θεμά¬ 
των αρμοδιότητας Υπουργείου Γεωργίας και Νομικών 
Προσώπων Εποπτείας του και άλλες διατάξεις» (ΦΕΚ 
70Α/23.4.92). 

στ. Την αριθμ. 123389/724/902/4.3.1980 απόφαση 
του Υπουργού Γεωργίας με την οποία εγκρίθηκε ο τύπος 
καταστατικού των Τοπικών Οργανισμών Εγγείων Βελτιώ¬ 
σεων (Τ.Ο.Ε.Β.). 

ζ. Την αριθμ. 1η Συν./Γνωμοδότηση 3η/1990 του Περι¬ 
φερειακού Γνωμοδοτικού Συμβουλίου Εγγειοβελτιωτικών 
Έργων «Περί συστάσεως του ΤΟΕΒ Διποτάμου». 

η. Το Ιδρυτικό Πρακτικό των κτηματιών του αγροκτήμα¬ 
τος Διποτάμου, το οποίο υπέγραψαν κτηματίες κατέχο- 
ντες έκταση μεγαλύτερη από τα 5/9 της όλης έκτασης του 
αγροκτήματος Διποτάμου και είναι θεωρημένο από τον 
Πρόεδρο της Κοινότητας Διποτάμου, ως προς το γνήσιο 
των υπογραφών των κτηματιών μελών. 

θ. Το Π.Δ. 332/1583 που αναφέρεται στη μεταβίβαση 
αρμοδιοτήτων του Υπουργού Γ εωργίας και Προϊσταμένων 
διανομαρχιακών Υπηρεσιών του Υπουργείου Γεωργίας 
στους Νομάρχες. 

ι. Το αρ. 1/1.11.94 πρακτικό Γεν. Συνέλευσης του 
ΤΟΕΒ Διποτάμου, το οποίο φαίνεται ότι έχει εγκριθεΐ το 
καταστατικό του εν λόγω Οργανισμού, αποφασίζουμε: 

1. Εγκρίνουμε τη σύσταση Τοπικού Οργανισμού Εγ- 

γείων Βελτιώσεων (Τ.Ο.Ε.Β.) υπό την επωνυμία «ΤΟΕΒ 
Διποτάμου» με έδρα την Κοινότητα Διποτάμου Τρικάλων 
και σκοπό την έγγεια βελτίωση των αγροτεμαχίων των με¬ 
λών του, τα οποία βρίσκονται μέσα στην περιοχή του αγρο¬ 
κτήματος Διποτάμου. 

2. Εγκρίνουμε το καταστατικό του εν λόγω Οργανισμού 
που αποτελείται από πενήντα (50) άρθρα. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού προϋπολογισμού, ούτε 
σε βάρος του προϋπολογισμού της Κοινότητας Διποτάμου 
(Ο.Τ.Α.) ( Αρθρο 29Α του Ν. 1558/1985). 

Η παρούσα να δημοσιευθεί στην Εφημερίδα της Κυβερ- 
νήσεως. 

Τρίκαλα, 8 Νοεμβρίου 1994 

Ο Νομάρχης 
ΑΘΑΝ. ΒΛΑΧΟΣ 

-*- 

Αριθ. Ζ/19796 (12) 

Χορήγηση άδειας Ιδρυσης Ιδιωτικού Ινστιτούτου Επαγγελ¬ 
ματικής Κατάρτισης σε Φυσικό Πρόσωπο και Νομικό 

Πρόσωπο Ιδιωτικού Δικαίου. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της με αριθμ. Ζ/3378/93 (ΦΕΚ 356 
τ.Β’) απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήγη¬ 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή Ιδιώτες», όπως η απόφαση αυτή τροποποιή¬ 
θηκε και ισχύει, και ειδικότερα τα άρθρα 1 και 2 της από¬ 
φασης αυτής. 

3. Τη με αριθμό 35/10.11.94 πράξη του Διοικητικού 


Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Χορηγούμε άδεια Ίδρυση ΙΔΙΩΤΙΚΟΥ ΙΝΣΤΙΤΟΥΤΟΥ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ, σε Νομικό Πρόσωπο 
και σε Φυσικό Πρόσωπο ως ακολούθως: 

Α. ΝΟΜΙΚΟ ΠΡΟΣΩΠΟ 

ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ με την επωνυμία «ΔΗΜΟΤΙΚΟΣ ΕΚΠΑΙΔΕΥΤΙΚΟΣ 
ΟΡΓΑΝΙΣΜΟΣ ΒΟΛΟΥ» και την προσωνυμία «I. Ι.Ε.Κ. ΔΗ¬ 
ΜΟΥ ΒΟΛΟΥ». 

Β. ΦΥΣΙΚΟ ΠΡΟΣΩΠΟ 

ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ ΤΖΕΛΛΑΣ ΜΑΤΘΑΙΟΣ με την προσωνυμία «ΜΕΓΑ- 
ΠΟΛΙΣ - Μ.Δ. ΤΖΕΛΛΑΣ». 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1994 
Ο Πρόεδρος 

ΘΕΟΔΩΡΟΣ ΧΡΗΣΤΙΔΗΣ 
- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στη Δ4/583/13.10.94 υπουργική απόφαση που δημο- 
σιεύθηκε στο ΦΕΚ 798/24.10.93 (τ.Β') γίνεται η εξής 
διόρθωση: 

α. Στη σελίδα 3 και από το τέλος της παραγ. 10 διαγρά¬ 
φεται η φράση «και Καματερού». 

β. Στη σελίδα 3 και στο τέλος της παραγ. 11 προστίθε¬ 
ται η φράση «και Καματερού». 

(Από το ΥΠΕΠΘ) 

ΧΡΗΣΙΜΕΣ ΠΛΗ ΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

’Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Π 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8ι Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 1 

"ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








